फिल्म ‘आरसी 15’ के सेट पर पूरी क्रू के साथ ‘नाटू-नाटू’ पर थिरके
Prabhu Deva Welcome Ram Charan On RC15 Movie Set with Naatu Naatu Dance - RRR के बाद राम चरण अपने अगले बड़े प्रोजेक्ट  ‘आरसी 15’ पर काम कर रहे हैं। ऑस्कर जीतकर लौटने के बाद अब राम चरण ने डायरेक्टर शंकर की फिल्म ‘आरसी 15’ की शूटिंग शुरू कर दी है
RRR के बाद राम चरण अपने अगले बड़े प्रोजेक्ट ‘आरसी 15’ पर काम कर रहे हैं। ऑस्कर जीतकर लौटने के बाद अब राम चरण ने डायरेक्टर शंकर की फिल्म ‘आरसी 15’ की शूटिंग शुरू कर दी है।
रविवार को राम चरण ने सोशल मीडिया पर एक डांस वीडियो पोस्ट किया। इस वीडियो में सुपर स्टार प्रभु देवा फिल्म ‘आरसी 15’ के सेट पर राम चरण का वेलकम करते हुए ‘नाटू-नाटू’ गाने पर डांस कर रहे हैं।
प्रभुदेवा ने फिल्म के सेट पर पूरे क्रू के साथ ‘नाटू-नाटू- गाने पर डांस किया। राम चरण ने ये वीडियो शेयर करते हुए लिखा- मैं इस वॉर्म वेलकम के लिए कभी आप सब का शुक्रिया अदा नहीं कर सकता।
हमारे ग्रैंडमास्टर प्रभुदेवा सर, इतना प्यारा सरप्राइज देने के लिए आपका बहुत-बहुत शुक्रिया। फिल्म के सेट पर वापस काम शुरू करने के लिए एक्साइटेड हूं।
जल्द ही रिलीज होगा फिल्म का पोस्टर 
प्रोड्यूसर दिल राजू ने ग्रेट आंध्र को दिए इंटरव्यू में बताया कि फिल्म का फर्स्ट लुक पोस्टर और टाइटल जल्द ही रिलीज होने वाला है। उम्मीद है की 27 मार्च को आप फिल्म का फर्स्ट पोस्टर देख सकेंगे। शंकर फर्स्ट लुक पोस्टर के लिए कुछ स्पेशल प्लान कर रहे हैं। फिल्म का टाइटल राम चरण के बर्थडे पर रिलीज किया जाएगा।